Höt esch Baseball agseit gsi... Zäme met e paarne vo de Schuel semmer in Petco Park as Spiel vo de San Diego Padres gange, si hend gäge d'Colorado Rockies gspellt. Normalerwiis het so es Game 9 Innings (ca. 2. Stund), wenns jedoch nach dene 9 Innings unentschede schtoht, gohts so lang wiiter, bis ei Mannschaft gwönnt... Naja, keni vo dene Mannschafte heds z'Stand brocht en Punkt zmache, bis zum 14 Inning. D'Rockies hend en Punkt gmacht, d'Padres denne natürli au grad, was gheisse het, dases weder wiiter goht bes öper e Punkt meh het... Di meischte Lüüt send scho hei gange gsi, aber mer (5 Lüüt vo de Schuel) hend gfunde, wenn mer scho amene Baseball Spiel send wemmer das au bes am Schluss gseh :-) Naja, mer send denne bes am morge am halbi 2 i dem Stadion ghocket bis d'Rockies im 22 Inning e Ponkt gmacht hend und somit gwunne hend. Ich ben denne öpe am 3 dehei gsi und ben denne no aneghocket und han Ufzgi gmacht, da ich die nonig gmacht gha han... Am 4i beni denne is Bett und han de Wecker schön brav uf di 6i gstellt. Ich ben am 6i au wörkli ufgschtande, da ich aber meeeega Chopfweh gha han und uh müed gsi ben beni weder is Bett und han bes am halbi 10ni gschlofe ;-)